Lav et referat af nedenstående tekst:

Tekst:
Er savnet til den folkekære Jomfru Ane Gade også begyndt at ramme dig? I så fald er der godt nyt! Teater Nordkraft genopsætter deres populære forestilling ”150 meter til i morgen”, der havde premiere i november 2019. Her måtte teatret lave ekstraforestillinger for at imødekomme den store efterspørgsel på billetterne, og fra januar 2021 vil det endnu engang være muligt at se, eller gense, den succesfulde forestilling. - For mange vil "150 meter til i morgen" være et nostalgitrip, og det er også meningen. Det er i høj grad en feel-good-forestilling. På en måde kan vel godt sige, at det kan være en slags erstatning for de aflyste eller afdæmpede julefrokoster at gå ind og se den her forestilling, for den efterlader publikum i en sindstilstand, der minder om en fantastisk aften i ”Gaden”, siger teaterchef Minna Johanneson, som selv har instrueret succesforestillingen, i en pressemeddelelse. - Fortællingen afspejler mit eget livssyn, nemlig at der altid er endnu en dag og endnu en chance. Uanset hvor mange chancer, man forspilder og hvor gammel, man bliver, siger Minna Johannesson. Forestillingen omhandler den aalborgensiske festgade, og tager udgangspunkt i denne samt fire karakterers tilfældige møder med hinanden, og hvilken indvirkning de, og Gaden får, i hinandens liv. Genopsætningen spiller fra 29. januar til 20. februar 2021 i 14 corona-sikre omgange. Så selvom udsigterne til en all-nighter i Gaden er lange, kan man slukke den værste tørst med en tur i teatret.

Referat:
Teater Nordkraft genopsætter deres succesforestilling "150 meter til i morgen" og inviterer dermed endnu engang publikum en tur i Jomfru Ane Gade.